b'\n_START_ARTICLE_\nH\xc3\xa5ndrokk\n_START_PARAGRAPH_\nEn h\xc3\xa5ndrokk, rokkehodekjepp, rokk eller spinnekjepp er et hjelperedskap som brukes under spinning med h\xc3\xa5ndtein. Redskapet brukes s\xc3\xa6rlig ved spinning av lin, men kan benyttes til alle typer fiber. Redskapet har form av en tilsk\xc3\xa5ret kjepp, og derfor kalles det ogs\xc3\xa5 spinnekjepp. Spinnematerialet, bindes fast eller vikles rundt. H\xc3\xa5ndteinen, eller teinen, er p\xc3\xa5montert et svinghjul, spinnehjulet. Virksomheten kalles spinning, og produktet er spunnet tr\xc3\xa5d, som kan brukes til veving eller strikking, eller som sytr\xc3\xa5d. _NEWLINE_H\xc3\xa5ndrokken, som opprinnelig bare ble kalt rokk, kan holdes i handa, stikkes under armen, klemmes mellom kn\xc3\xa6rne, festes i beltet eller legges i fanget. H\xc3\xa5ndrokken er en i\xc3\xb8ynefallende del av alle avbildninger av spinning med h\xc3\xa5ndtein._NEWLINE_N\xc3\xa5r dette (h\xc3\xa5nd)redskapet monteres p\xc3\xa5 hjulrokken kalles det oftest rokkehode. _NEWLINE_Ordet h\xc3\xa5ndrokk kan ogs\xc3\xa5 brukes som betegnelse p\xc3\xa5 h\xc3\xa5ndtein og dessuten om hele systemet med rokkehodekjepp og hengende h\xc3\xa5ndtein.'